Թրքական պատուիրակութիւնը կառչելով քանի մը ամիս առաջ Մոսկուայի մէջ խորհրդային իշխանութիւններուն հետ կնքած երկկողմ համաձայնագիրին յօդուածներուն վրայ, Կարսի բանակցութիւններուն ընթացքին, մերժեց որեւէ փոփոխութեան ենթարկել Հայաստանի հետ սահմանագիծը: Ան մերժեց պատմական Անի քաղաքը վերադարձնել Հայաստանին: Միակ հարցը,որուն լուծումին չառարկեց թրքական կողմը՝ Հայաստանի եւ Նախիջեւանի միջեւ սահմանի ճշդումն էր: Հայաստանի եւ Ատրպէյճանի ներկայացուցիչները անոր փոխանցեցին, թէ արդէն զոյգ պետութիւնները եղբայրական պայմաններու մէջ ճշդած էին Նախիջեւանի ճակատագիրը..: